title: Εκτελεστικός κανονισμός (ΕΕ) 2017/78 της Επιτροπής, της 15ης Ιουλίου 2016, περί διοικητικών διατάξεων για την έγκριση τύπου ΕΚ μηχανοκίνητων οχημάτων όσον αφορά τα συστήματα eCall επί του οχήματος βάσει του αριθμού κλήσης 112 και τους ενιαίους όρους εφαρμογής του κανονισμού (ΕΕ) 2015/758 του Ευρωπαϊκού Κοινοβουλίου και του Συμβουλίου σχετικά με την προστασία της ιδιωτικής ζωής και των δεδομένων των χρηστών των εν λόγω συστημάτων (Κείμενο που παρουσιάζει ενδιαφέρον για τον ΕΟΧ )

text:
                  17.1.2017

                  EL

                  Επίσημη Εφημερίδα της Ευρωπαϊκής Ένωσης

                  L 12/26

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/78 ΤΗΣ ΕΠΙΤΡΟΠΉΣ
      της 15ης Ιουλίου 2016
      περί διοικητικών διατάξεων για την έγκριση τύπου ΕΚ μηχανοκίνητων οχημάτων όσον αφορά τα συστήματα eCall επί του οχήματος βάσει του αριθμού κλήσης 112 και τους ενιαίους όρους εφαρμογής του κανονισμού (ΕΕ) 2015/758 του Ευρωπαϊκού Κοινοβουλίου και του Συμβουλίου σχετικά με την προστασία της ιδιωτικής ζωής και των δεδομένων των χρηστών των εν λόγω συστημάτων
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) 2015/758 του Ευρωπαϊκού Κοινοβουλίου και του Συμβουλίου, της 29ης Απριλίου 2015, όσον αφορά τις απαιτήσεις έγκρισης τύπου για την ανάπτυξη του συστήματος eCall επί του οχήματος βάσει του αριθμού κλήσης 112 και την τροποποίηση της οδηγίας 2007/46/ΕΚ (1) και ιδίως το άρθρο 6 παράγραφος 13 και το άρθρο 9,
      Εκτιμώντας τα ακόλουθα:

                  (1)

                  Ο κανονισμός (ΕΕ) 2015/758 θεσπίζει μια γενική υποχρέωση για νέους τύπους οχημάτων των κατηγοριών M1 και N1 να είναι εξοπλισμένα με συστήματα eCall επί του οχήματος βάσει του αριθμού κλήσης 112, η οποία αρχίζει να ισχύει την 31η Μαρτίου 2018.

                  (2)

                  Ο κατ' εξουσιοδότηση κανονισμός της Επιτροπής (ΕΕ) 2017/79 (2) θεσπίζει τις ειδικές τεχνικές απαιτήσεις και διαδικασίες δοκιμής για την έγκριση τύπου ΕΚ μηχανοκίνητων οχημάτων όσον αφορά τα συστήματα eCall επί του οχήματος βάσει του αριθμού κλήσης 112, καθώς και για την έγκριση τύπου ΕΚ των ιδιαίτερων τεχνικών μονάδων («ITM») eCall επί του οχήματος βάσει του αριθμού κλήσης 112 και των κατασκευαστικών στοιχείων eCall επί του οχήματος βάσει του αριθμού κλήσης 112.

                  (3)

                  Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου (3) θεσπίζει το γενικό πλαίσιο για την έγκριση τύπου ΕΚ μηχανοκίνητων οχημάτων και καθορίζει τους ρόλους και τις αρμοδιότητες όλων των παραγόντων που εμπλέκονται στα διάφορα στάδια της διαδικασίας έγκρισης. Επιπλέον, είναι ανάγκη να καθοριστούν συγκεκριμένες διοικητικές διατάξεις για την έγκριση τύπου ΕΚ των μηχανοκίνητων οχημάτων που είναι εξοπλισμένα με συστήματα eCall επί του οχήματος βάσει του αριθμού κλήσης 112, των ΙΤΜ και των κατασκευαστικών στοιχείων eCall επί του οχήματος βάσει του αριθμού κλήσης 112.

                  (4)

                  Για να εξασφαλιστούν ενιαίοι όροι για την εφαρμογή των διαδικασιών δοκιμής για την έγκριση τύπου ΕΚ και να απλουστευθεί η αίτηση για την έγκριση αυτή, θα πρέπει να καθοριστεί τυποποιημένη σειρά ενημερωτικών εγγράφων, προτύπων για τα πιστοποιητικά έγκρισης τύπου ΕΚ και υποδειγμάτων για το σήμα έγκρισης τύπου ΕΚ.

                  (5)

                  Οι κατασκευαστές θα πρέπει να διασφαλίζουν ότι τα συστήματα eCall επί του οχήματος βάσει του αριθμού κλήσης 112 δεν είναι ανιχνεύσιμα και δεν αποτελούν αντικείμενο συνεχούς εντοπισμού. Για τον σκοπό αυτό, θα πρέπει να διασφαλιστεί ότι τα συστήματα eCall επί του οχήματος βάσει του αριθμού κλήσης 112 δεν είναι διαθέσιμα για την επικοινωνία κατά την κατάσταση κανονικής λειτουργίας τους και ότι τα δεδομένα στην εσωτερική τους μνήμη δεν είναι διαθέσιμα εκτός των συστημάτων σε οποιαδήποτε οντότητα πριν την ενεργοποίηση του συστήματος eCall. Οι κατασκευαστές οφείλουν επίσης να εφαρμόζουν επαρκή μέτρα για τη διασφάλιση της προστασίας της ασφάλειας των δεδομένων στην εσωτερική μνήμη του συστήματος από μη εξουσιοδοτημένη πρόσβαση ή κακή χρήση.

                  (6)

                  Τα δεδομένα που υποβάλλονται σε επεξεργασία μέσω του συστήματος eCall επί του οχήματος βάσει του αριθμού κλήσης 112 πρέπει να είναι κατάλληλα, συναφή και αναλογικά σε σχέση με τους σκοπούς για τους οποίους τα δεδομένα συλλέγονται και υφίστανται επεξεργασία.

                  (7)

                  Θα πρέπει να παρέχονται στους καταναλωτές πλήρεις και αξιόπιστες πληροφορίες σχετικά με τη λειτουργία του συστήματος eCall επί του οχήματος βάσει του αριθμού κλήσης 112, ιδίως όσον αφορά τον τρόπο με τον οποίο τα δεδομένα υπόκεινται σε επεξεργασία μέσω του εν λόγω συστήματος και τον τρόπο με τον οποίο προστατεύονται τα δεδομένα. Οι καταναλωτές θα πρέπει επίσης να ενημερώνονται σχετικά με τα χαρακτηριστικά γνωρίσματα κάθε ιδιωτικής υπηρεσίας έκτακτης ανάγκης ή άλλων υπηρεσιών προστιθέμενης αξίας, εάν οι υπηρεσίες αυτές διατίθενται στο μηχανοκίνητο όχημα.

                  (8)

                  Για μια συνεπή προσέγγιση όσον αφορά τις πληροφορίες που πρέπει να παρέχονται στους καταναλωτές για τη λειτουργία του συστήματος eCall επί του οχήματος βάσει του αριθμού κλήσης 112 θα πρέπει να θεσπιστεί πρότυπο πληροφοριών χρήστη, το οποίο να περιέχει τις ελάχιστες πληροφορίες που πρέπει να παρέχονται μαζί με τα τεχνικά έγγραφα του οχήματος.

                  (9)

                  Οι κατασκευαστές οχημάτων θα πρέπει να έχουν στη διάθεσή τους επαρκές χρονικό διάστημα για να προσαρμοστούν στις τεχνικές απαιτήσεις για την έγκριση των συστημάτων eCall επί του οχήματος βάσει του αριθμού κλήσης 112. Τα κράτη μέλη θα πρέπει επίσης να διαθέτουν επαρκή χρόνο για να αναπτύξουν στο έδαφός τους υποδομή για κέντρο κλήσεων έκτακτης ανάγκης («PSAP»), η οποία είναι απαραίτητη για την ορθή λήψη και διεκπεραίωση των κλήσεων eCall. Για τον λόγο αυτό, η ημερομηνία εφαρμογής του παρόντος κανονισμού θα πρέπει να είναι η ίδια με την ημερομηνία υποχρεωτικής εφαρμογής των συστημάτων eCall επί των οχημάτων βάσει του αριθμού κλήσης 112, σύμφωνα με τον κανονισμό (ΕΕ) 2015/758.

                  (10)

                  Για τα μέτρα που προβλέπονται στον παρόντα κανονισμό έχει γίνει διαβούλευση με τον Ευρωπαίο Επόπτη Προστασίας Δεδομένων σύμφωνα με το άρθρο 28 παράγραφος 2 του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (4).

                  (11)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της τεχνικής επιτροπής για τα μηχανοκίνητα οχήματα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Αντικείμενο
      Ο παρών κανονισμός θεσπίζει διοικητικές διατάξεις για την έγκριση των νέων τύπων οχημάτων όσον αφορά τα συστήματα eCall επί του οχήματος βάσει του αριθμού κλήσης 112, καθώς και των ιδιαίτερων τεχνικών μονάδων («ΙΤΜ») eCall επί του οχήματος βάσει του αριθμού κλήσης 112 και των κατασκευαστικών στοιχείων eCall επί του οχήματος βάσει του αριθμού κλήσης 112 τα οποία σχεδιάζονται και κατασκευάζονται για τα εν λόγω οχήματα.
      Επίσης, θεσπίζει ενιαίους όρους για την εφαρμογή των διατάξεων του κανονισμού (ΕΕ) 2015/758 όσον αφορά την προστασία της ιδιωτικής ζωής και των δεδομένων των χρηστών των συστημάτων eCall επί του οχήματος βάσει του αριθμού κλήσης 112.
      Άρθρο 2
      Έγκριση τύπου ΕΚ οχημάτων όσον αφορά τα συστήματα eCall επί του οχήματος βάσει του αριθμού κλήσης 112
      1.   Ο κατασκευαστής υποβάλλει στην αρμόδια για την έγκριση αρχή, όπως ορίζεται στο άρθρο 3 παράγραφος 29 της οδηγίας 2007/46/ΕΚ, αίτηση για την έγκριση τύπου ΕΚ οχήματος όσον αφορά το σύστημα eCall επί του οχήματος βάσει του αριθμού κλήσης 112.
      2.   Η αίτηση που αναφέρεται στην παράγραφο 1 συντάσσεται σύμφωνα με το πρότυπο που παρατίθεται στο μέρος 1 του παραρτήματος I.
      3.   Όταν πληρούνται οι τεχνικές απαιτήσεις που αναφέρονται στο άρθρο 5 του κατ' εξουσιοδότηση κανονισμού (ΕΕ) 2017/79, η αρμόδια για την έγκριση αρχή χορηγεί έγκριση τύπου ΕΚ και εκδίδει πιστοποιητικό έγκρισης τύπου ΕΚ σύμφωνα με σύστημα αρίθμησης που ορίζεται στο παράρτημα VII της οδηγίας 2007/46/ΕΚ.
      Τα κράτη μέλη δεν (επιτρέπεται να) αποδίδουν τον ίδιο αριθμό σε άλλο τύπο οχήματος.
      4.   Το πιστοποιητικό έγκρισης τύπου ΕΚ συντάσσεται σύμφωνα με το πρότυπο που παρατίθεται στο μέρος 2 του παραρτήματος I.
      5.   Ο κατασκευαστής παρέχει στο εγχειρίδιο του χρήστη πληροφορίες σχετικά με την επεξεργασία των δεδομένων που γίνεται μέσω του συστήματος eCall επί του οχήματος βάσει του αριθμού κλήσης 112, σύμφωνα με το πρότυπο που παρατίθεται στο μέρος 3 του παραρτήματος I του παρόντος κανονισμού.
      Άρθρο 3
      Έγκριση τύπου ΕΚ των ΙΤΜ eCall επί του οχήματος βάσει του αριθμού κλήσης 112 ή των κατασκευαστικών στοιχείων eCall επί του οχήματος βάσει του αριθμού κλήσης 112
      1.   Ο κατασκευαστής υποβάλλει στην αρμόδια για την έγκριση αρχή, όπως ορίζεται στο άρθρο 3 παράγραφος 29 της οδηγίας 2007/46/ΕΚ, την αίτηση για την έγκριση τύπου ΕΚ των ΙΤΜ eCall επί του οχήματος βάσει του αριθμού κλήσης 112 ή των κατασκευαστικών στοιχείων eCall επί του οχήματος βάσει του αριθμού κλήσης 112.
      2.   Η αίτηση που αναφέρεται στην παράγραφο 1 συντάσσεται σύμφωνα με το πρότυπο που παρατίθεται στο μέρος 1 του παραρτήματος II του παρόντος κανονισμού.
      3.   Όταν πληρούνται οι τεχνικές απαιτήσεις που αναφέρονται στο άρθρο 6 του κατ' εξουσιοδότηση κανονισμού (ΕΕ) 2017/79 όσον αφορά τα κατασκευαστικά στοιχεία και στο άρθρο 7 όσον αφορά τις ΙΤΜ, η αρμόδια για την έγκριση αρχή χορηγεί έγκριση τύπου ΕΚ και εκδίδει πιστοποιητικό έγκρισης τύπου ΕΚ και αριθμό έγκρισης τύπου ο οποίος είναι σύμφωνος με σύστημα αρίθμησης που ορίζεται στο παράρτημα VII της οδηγίας 2007/46/ΕΚ.
      Τα κράτη μέλη δεν (επιτρέπεται να) αποδίδουν τον ίδιο αριθμό σε άλλο τύπο ΙΤΜ ή κατασκευαστικού στοιχείου.
      4.   Το πιστοποιητικό έγκρισης τύπου ΕΚ συντάσσεται σύμφωνα με το πρότυπο που παρατίθεται στο μέρος 2 του παραρτήματος II.
      Άρθρο 4
      Σήμα έγκρισης τύπου ΕΚ
      Κάθε κατασκευαστικό στοιχείο ή ITM που συμμορφώνεται με τύπο βάσει του οποίου έχει χορηγηθεί έγκριση τύπου ΕΚ για το κατασκευαστικό στοιχείο ή την ΙΤΜ σύμφωνα με τον παρόντα κανονισμό φέρει σήμα έγκρισης τύπου ΕΚ σύμφωνα με το υπόδειγμα που παρατίθεται στο μέρος 3 του παραρτήματος II.
      Άρθρο 5
      Προστασία ιδιωτικής ζωής και δεδομένων
      1.   Ο κατασκευαστής λαμβάνει τα αναγκαία μέτρα για να εξασφαλίσει ότι το σύστημα eCall επί του οχήματος βάσει του αριθμού κλήσης 112 ή η ΙΤΜ eCall επί του οχήματος βάσει του αριθμού κλήσης 112 δεν είναι ανιχνεύσιμα και δεν αποτελούν αντικείμενο συνεχούς εντοπισμού κατά την κατάσταση κανονικής λειτουργίας. Ο κατασκευαστής περαιτέρω εξασφαλίζει ότι τα δεδομένα στην εσωτερική μνήμη του εν λόγω συστήματος ή της ΙΤΜ απαλείφονται αυτομάτως και συνεχώς και δεν διατίθενται εκτός του συστήματος επί του οχήματος ή της ΙΤΜ σε οποιαδήποτε οντότητα πριν την ενεργοποίηση της κλήσης eCall.
      2.   Ο κατασκευαστής ενημερώνει τον ιδιοκτήτη του οχήματος για τα μέτρα που λαμβάνονται σύμφωνα με το άρθρο 6 παράγραφος 9 του κανονισμού (ΕΕ) 2015/758, χρησιμοποιώντας το πρότυπο που παρατίθεται στο μέρος 3 του παραρτήματος I του παρόντος κανονισμού.
      3.   Ο κατασκευαστής λαμβάνει τα ενδεδειγμένα μέτρα διασφάλισης (όπως η χρήση των τεχνολογιών κρυπτογράφησης), ώστε να προστατεύσει την ασφάλεια των δεδομένων προσωπικού χαρακτήρα στην εσωτερική μνήμη του συστήματος eCall επί του οχήματος βάσει του αριθμού κλήσης 112 ή της ΙΤΜ eCall επί του οχήματος βάσει του αριθμού κλήσης 112 και να προληφθούν φαινόμενα παρακολούθησης και κακής χρήσης. Τα μέτρα αυτά είναι κατάλληλα, αυστηρώς ανάλογα και αναγκαία για τον επιδιωκόμενο σκοπό.
      Άρθρο 6
      Έναρξη ισχύος και εφαρμογή
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από τις 31 Μαρτίου 2018.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 15 Ιουλίου 2016.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 123 της 19.5.2015, σ. 77.

         (2)  Κατ' εξουσιοδότηση κανονισμός (ΕΕ) 2017/79 της Επιτροπής, της 12ης Σεπτεμβρίου 2016, για τη θέσπιση λεπτομερών τεχνικών απαιτήσεων και διαδικασιών ελέγχου για την έγκριση τύπου EK μηχανοκίνητων οχημάτων όσον αφορά τα συστήματα eCall επί του οχήματος βάσει του αριθμού κλήσης 112, τις χωριστές τεχνικές μονάδες και τα κατασκευαστικά στοιχεία των συστημάτων eCall επί του οχήματος βάσει του αριθμού κλήσης 112 και για τη συμπλήρωση και την τροποποίηση του κανονισμού (ΕΕ) αριθ. 2015/758 του Ευρωπαϊκού Κοινοβουλίου και του Συμβουλίου σε σχέση με τα ισχύοντα πρότυπα (βλέπε σ. 44 της παρούσας Επίσημης Εφημερίδας).

         (3)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (Οδηγία–πλαίσιο) (ΕΕ L 263 της 9.10.2007, σ. 1).

         (4)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

         ΠΑΡΑΡΤΗΜΑ I

            Διοικητικά έγγραφα για την έγκριση τύπου ΕΚ μηχανοκίνητων οχημάτων όσον αφορά την εγκατάσταση συστημάτων eCall επί του οχήματος βάσει του αριθμού κλήσης 112

         ΜΕΡΟΣ 1

            Έγγραφο πληροφοριών

            ΥΠΟΔΕΙΓΜΑ

         Δελτίο πληροφοριών αριθ. … για την έγκριση τύπου ΕΚ μηχανοκίνητου οχήματος όσον αφορά το σύστημα eCall επί του οχήματος βάσει του αριθμού κλήσης 112.
         Οι ακόλουθες πληροφορίες παρέχονται εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται σε κατάλληλη κλίμακα και με επαρκείς λεπτομέρειες σε μέγεθος Α4 ή σε φάκελο μορφής Α4. Τυχόν φωτογραφίες παρουσιάζουν επαρκείς λεπτομέρειες.
         Αν τα συστήματα, τα κατασκευαστικά στοιχεία ή οι χωριστές τεχνικές μονάδες που αναφέρονται στο παρόν δελτίο πληροφοριών έχουν ηλεκτρονικό χειρισμό, δίνονται πληροφορίες σχετικά με την απόδοσή τους.
         0.   ΓΕΝΙΚΑ
         0.1.   Μάρκα (εμπορική επωνυμία του κατασκευαστή): …
         0.2.   Τύπος: …
         0.2.1.   Εμπορική(-ές) ονομασία(-ες) [εφόσον είναι διαθέσιμη(-ες)]: …
         0.3.   Μέσα αναγνώρισης του τύπου, εφόσον υπάρχει σχετική σήμανση στο όχημα(1): …
         0.3.1.   Σημείο σήμανσης: …
         0.4.   Κατηγορία οχήματος (2): …
         0.5.   Εταιρική επωνυμία και διεύθυνση του κατασκευαστή: …
         0.8.   Επωνυμία(-ες) και διεύθυνση(-εις) των εγκαταστάσεων συναρμολόγησης: …
         0.9.   Επωνυμία και διεύθυνση του αντιπροσώπου του κατασκευαστή (εάν υπάρχει): …
         1.   ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ
         1.1.   Φωτογραφίες και/ή σχέδια αντιπροσωπευτικού οχήματος: …
         9.   ΑΜΑΞΩΜΑ
         9.1.   Τύπος αμαξώματος (4): …
         9.10.   Εσωτερική διαρρύθμιση
         9.10.2.   Διάταξη και αναγνώριση των χειριστηρίων, των ενδεικτικών λυχνιών και των δεικτών
         9.10.2.1.   Φωτογραφίες και/ή σχέδια διάταξης των συμβόλων και χειριστηρίων, των προειδοποιητικών λυχνιών και των δεικτών, συγκεκριμένα εκείνων που δείχνουν το σύμβολο και τη θέση της ενδεικτικής λυχνίας/δείκτη (εάν υπάρχει) ή περιγραφή άλλων μέσων που χρησιμοποιούνται για την προειδοποίηση των επιβατών των οχημάτων σε περίπτωση κρίσιμης βλάβης που θα οδηγούσε σε αδυναμία του συστήματος να πραγματοποιήσει κλήση eCall με βάση τον αριθμό 112: …
         9.12.2.   Είδος και θέση συμπληρωματικών συστημάτων συγκράτησης (σημειώστε ναι/όχι/προαιρετικό)

                     (Α = πλευρά οδηγού, Δ = πλευρά συνοδηγού, Κ = κέντρο)

                     Εμπρόσθιος αερόσακος

                     Πλευρικός αερόσακος

                     Διάταξη προφόρτισης της ζώνης ασφαλείας

                     Πρώτη σειρά καθισμάτων

                     Α
                     Κ
                     Δ

                     Δεύτερη σειρά καθισμάτων (*1)

                     Α
                     Κ
                     Δ

               9.12.4.   Σύντομη περιγραφή των ηλεκτρικών/ηλεκτρονικών κατασκευαστικών στοιχειών (εφόσον υπάρχουν): …
         12.   ΔΙΑΦΟΡΑ
         12.8.   σύστημα eCall
         12.8.1.   Υπάρχει: ναι/όχι (3).
         12.8.2.   Τεχνική περιγραφή και/ή σχηματικά διαγράμματα: …
         12.8.3.   Αριθμός έγκρισης τύπου (εάν υπάρχει) της ΙΤΜ eCall επί του οχήματος: …
         12.8.4.   Για το σύστημα eCall που δεν εγκρίθηκε ως ΙΤΜ:
         12.8.4.1.   Λεπτομερής περιγραφή, φωτογραφίες και/ή σχέδια του συστήματος eCall και της θέσης του στο όχημα: …
         12.8.4.2.   Κατάλογος των κύριων κατασκευαστικών δομοστοιχείων του συστήματος eCall: …
         12.8.4.3.   Σχεδιάγραμμα όλων των ηλεκτρικών συνδέσεων: …
         12.8.5.   Παρουσία συστήματος eCall υπηρεσίας από τρίτους (TPS): ναι/όχι (3).
         12.8.6.   Παρουσία άλλων υπηρεσιών προστιθέμενης αξίας: ναι/όχι (3).
         12.8.7.   Δήλωση συμμόρφωσης με τα πρότυπα που αναφέρονται στο άρθρο 5 παράγραφος 8 του κανονισμού (ΕΕ) 2015/758: ναι/όχι (3).
         Ημερομηνία, Υπογραφή

            Επεξηγηματικά σημειώματα

                     (1)

                     Εάν τα μέσα αναγνώρισης του τύπου περιέχουν χαρακτήρες άσχετους προς την περιγραφή του τύπου του οχήματος, κατασκευαστικού στοιχείου ή ιδιαίτερης τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα τεκμηρίωσης με ερωτηματικό «?». (π.χ. ABC??123??).

                     (2)

                     Όπως ορίζεται στο παράρτημα II μέρος Α της οδηγίας 2007/46/ΕΚ.

                     (3)

                     Να διαγραφούν οι περιττές ενδείξεις.

                     (4)

                     Να χρησιμοποιηθούν οι κωδικοί όπως ορίζονται στο παράρτημα II μέρος Γ της οδηγίας 2007/46/ΕΚ.

               ΜΕΡΟΣ 2

            Πιστοποιητικό έγκρισης τύπου ΕΚ

            ΥΠΟΔΕΙΓΜΑ

         Μορφή A4 (210 × 297 mm)
         ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ
         Σφραγίδα της αρχής που χορηγεί την έγκριση τύπου
         Ανακοίνωση που αφορά:

                                 —

                                 Έγκριση τύπου ΕΚ (1)

                                 —

                                 Παράταση έγκρισης τύπου ΕΚ (1)

                                 —

                                 Απόρριψη έγκρισης τύπου ΕΚ (1)

                                 —

                                 Ανάκληση έγκρισης τύπου ΕΚ (1)

                     τύπου οχήματος όσον αφορά την εγκατάσταση των συστημάτων eCall επί του οχήματος βάσει του αριθμού κλήσης 112

               σύμφωνα με τον κανονισμό (ΕΕ) 2015/758, όπως τροποποιήθηκε τελευταία με τον κανονισμό (ΕΕ) …/…
         Αριθμός έγκρισης τύπου ΕΚ: …
         Λόγος επέκτασης: …
         ΤΜΗΜΑ I
         0.1.   Μάρκα (εμπορική επωνυμία του κατασκευαστή): …
         0.2.   Τύπος: …
         0.2.1.   Εμπορική(-ές) ονομασία(-ες) [εφόσον είναι διαθέσιμη(-ες)]: …
         0.3.   Μέσα αναγνώρισης του τύπου, εφόσον υπάρχει σχετική σήμανση στο όχημα (2): …
         0.3.1.   Σημείο σήμανσης: …
         0.4.   Κατηγορία οχήματος (3): …
         0.5.   Εταιρική επωνυμία και διεύθυνση του κατασκευαστή: …
         0.8.   Επωνυμία(-ες) και διεύθυνση(-εις) των εγκαταστάσεων συναρμολόγησης: …
         0.9.   Επωνυμία και διεύθυνση του αντιπροσώπου του κατασκευαστή (εάν υπάρχει): …
         ΤΜΗΜΑ II
         1.   Συμπληρωματικές πληροφορίες (εάν υπάρχουν): βλέπε προσθήκη
         2.   Τεχνική υπηρεσία αρμόδια για τη διενέργεια των δοκιμών: …
         3.   Ημερομηνία της έκθεσης δοκιμής: …
         4.   Αριθμός της έκθεσης δοκιμής: …
         5.   Παρατηρήσεις (εάν υπάρχουν): βλέπε προσθήκη.
         6.   Τόπος: …
         7.   Ημερομηνία: …
         8.   Υπογραφή: …

                     Συνημμένα:

                                 1.

                                 Πακέτο πληροφοριών.

                                 2.

                                 Έκθεση δοκιμής.

            Επεξηγηματικά σημειώματα

                     (1)

                     Να διαγραφούν οι περιττές ενδείξεις.

                     (2)

                     Εάν τα μέσα αναγνώρισης του τύπου περιέχουν χαρακτήρες άσχετους προς την περιγραφή του τύπου του οχήματος, κατασκευαστικού στοιχείου ή ιδιαίτερης τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα τεκμηρίωσης με ερωτηματικό «?». (π.χ. ABC??123??).

                     (3)

                     Όπως ορίζεται στο παράρτημα II μέρος Α της οδηγίας 2007/46/ΕΚ.

            Προσθήκη

               στο πιστοποιητικό έγκρισης τύπου ΕΚ αριθ. …

            1.   Συμπληρωματικές πληροφορίες
            1.1.   Σύντομη περιγραφή του συστήματος eCall που είναι τοποθετημένο στο όχημα: …
            1.2.   Τοποθεσία του συστήματος eCall: …
            1.3.   Μέσα ενεργοποίησης του συστήματος eCall: …
            1.4.   Ηλεκτρική τροφοδότηση του συστήματος eCall: …
            1.5.   Σύστημα eCall υπηρεσίας από τρίτους (TPS) τοποθετημένο στο όχημα: ναι/όχι (1).
            1.6.   Άλλες υπηρεσίες προστιθέμενης αξίας: ναι/όχι (1).
            2.   Αριθμός έγκρισης τύπου ΙΤΜ/κατασκευαστικού στοιχείου eCall επί του οχήματος βάσει του αριθμού κλήσης 112 (1) που έχει εγκατασταθεί στο όχημα (εάν υπάρχει) για τη συμμόρφωση με τον κανονισμό (ΕΕ) 2015/758 και των εκτελεστικών πράξεων: …
            3.   Παρατηρήσεις (εάν υπάρχουν): …

         ΜΕΡΟΣ 3

            Πρότυπο πληροφοριών χρήστη

         Η τεχνική τεκμηρίωση που παραδίδεται μαζί με το όχημα (εγχειρίδιο ιδιοκτήτη) περιέχει σαφείς, πλήρεις και εύκολα προσβάσιμες πληροφορίες σχετικά με το σύστημα eCall επί του οχήματος βάσει του αριθμού κλήσης 112 του οχήματος και σχετικά με τον τρόπο λειτουργίας του, καθώς και για το σύστημα eCall υποστηριζόμενο από υπηρεσίες τρίτων (TPS) ή άλλες υπηρεσίες προστιθέμενης αξίας για το εν λόγω όχημα και τις συμπληρωματικές τους λειτουργίες.
         Οι διαφορές μεταξύ των διαδικασιών επεξεργασίας δεδομένων μέσω του συστήματος eCall επί του οχήματος βάσει του αριθμού κλήσης 112 και του συστήματος TPS ή άλλων υπηρεσιών προστιθέμενης αξίας, εφόσον υπάρχουν, διατυπώνονται με σαφήνεια.
         Οι πληροφορίες σχετικά με την προστασία της ιδιωτικής ζωής και των δεδομένων παρέχονται χωριστά για τα συστήματα βάσει του κλήσης 112 και τα συστήματα TPS πριν από τη χρήση τους για την αποφυγή οποιασδήποτε σύγχυσης όσον αφορά τους επιδιωκόμενους σκοπούς και την προστιθέμενη αξία της επεξεργασίας δεδομένων.
         Το πρότυπο αυτό καθορίζει τις ελάχιστες απαιτούμενες πληροφορίες που πρέπει να παρέχονται στον χρήστη και μπορούν να συμπληρώνονται από άλλες κατάλληλες πληροφορίες, λαμβάνοντας υπόψη τις ειδικές συνθήκες υπό τις οποίες τα δεδομένα συλλέγονται ή υποβάλλονται σε επεξεργασία.
         1.   ΠΕΡΙΓΡΑΦΗ ΤΟΥ ΣΥΣΤΗΜΑΤΟΣ ECALL ΕΠΙ ΤΟΥ ΟΧΗΜΑΤΟΣ
         1.1.   Επισκόπηση του συστήματος eCall επί του οχήματος βάσει του αριθμού κλήσης 112, της λειτουργίας του και των λειτουργικών του δυνατοτήτων: …
         1.2.   Η υπηρεσία eCall βάσει του αριθμού κλήσης 112 αποτελεί δημόσια υπηρεσία κοινής ωφέλειας και είναι προσβάσιμη δωρεάν.
         1.3.   Το σύστημα eCall επί του οχήματος βάσει του αριθμού κλήσης 112 ενεργοποιείται αυτόματα. Ενεργοποιείται αυτόματα, με την ενεργοποίηση αισθητήρων επί του οχήματος, σε περίπτωση σοβαρού ατυχήματος. Επίσης, θα ενεργοποιείται αυτόματα όταν το όχημα είναι εξοπλισμένο με σύστημα TPS το οποίο δεν λειτουργεί σε περίπτωση σοβαρού ατυχήματος.
         1.4.   Το σύστημα eCall επί του οχήματος βάσει του αριθμού κλήσης 112 μπορεί επίσης να ενεργοποιείται χειροκίνητα, εάν χρειαστεί. Οδηγίες χειροκίνητης ενεργοποίησης του συστήματος: …
         1.5.   Σε περίπτωση σοβαρής βλάβης του συστήματος η οποία θα απενεργοποιήσει το σύστημα eCall επί του οχήματος βάσει του αριθμού κλήσης 112, θα δίνεται το εξής προειδοποιητικό μήνυμα στους επιβάτες του οχήματος: …
         2.   ΠΛΗΡΟΦΟΡΙΕΣ ΓΙΑ ΤΗΝ ΕΠΕΞΕΡΓΑΣΙΑ ΤΩΝ ΔΕΔΟΜΕΝΩΝ
         2.1.   Κάθε επεξεργασία προσωπικών δεδομένων μέσω του συστήματος eCall επί του οχήματος βάσει του αριθμού κλήσης 112 θα πρέπει τηρεί τους κανόνες προστασίας των δεδομένων προσωπικού χαρακτήρα που προβλέπονται στις οδηγίες 95/46/ΕΚ (2) και 2002/58/ΕΚ (3) του Ευρωπαϊκού Κοινοβουλίου και του Συμβουλίου και, ειδικότερα, βασίζεται στην ανάγκη να προστατευθούν τα ζωτικά συμφέροντα των φυσικών προσώπων σύμφωνα με το άρθρο 7 στοιχείο δ) της οδηγίας 95/46/ΕΚ (4).
         2.2.   Η επεξεργασία των δεδομένων αυτών γίνεται αποκλειστικά και μόνο για τους σκοπούς χειρισμού της κλήσης έκτακτης ανάγκης eCall προς τον ενιαίο ευρωπαϊκό αριθμό έκτακτης ανάγκης 112.
         2.3.   Κατηγορίες δεδομένων και οι αποδέκτες τους

         2.3.1.   Το σύστημα eCall επί του οχήματος βάσει του αριθμού κλήσης 112 μπορεί να συλλέγει και να επεξεργάζεται μόνο τα ακόλουθα δεδομένα:

                     —

                     Αναγνωριστικός αριθμός οχήματος

                     —

                     Τύπος οχήματος (επιβατικό αυτοκίνητο ή ελαφρύ εμπορικό όχημα)

                     —

                     Τύπος καυσίμου (βενζίνη/ντίζελ/πεπιεσμένο φυσικό αέριο (CNG)/υγραέριο (LPG)/ηλεκτρικό/υδρογόνο)

                     —

                     Τελευταίες τρεις τοποθεσίες του οχήματος και κατεύθυνση διαδρομής

                     —

                     Αρχείο καταγραφής της αυτόματης ενεργοποίησης του συστήματος και της χρονοσφραγίδας του

                     —

                     Τυχόν πρόσθετα στοιχεία (κατά περίπτωση): …

               2.3.2.   Οι αποδέκτες των δεδομένων που υποβάλλονται σε επεξεργασία από το σύστημα eCall επί του οχήματος βάσει του αριθμού κλήσης 112 είναι τα σχετικά κέντρα λήψης κλήσεων έκτακτης ανάγκης («PSAP») τα οποία ορίζουν οι αντίστοιχες αρμόδιες δημόσιες αρχές του κράτους στο έδαφος του οποίου είναι εγκατεστημένα, να λαμβάνουν και να διεκπεραιώνουν πρώτα τις κλήσεις eCall στον ενιαίο ευρωπαϊκό αριθμό έκτακτης ανάγκης 112.
         Πρόσθετες πληροφορίες (εφόσον υπάρχουν): …
         2.4.   Ρυθμίσεις για την επεξεργασία δεδομένων

         2.4.1.   Το σύστημα eCall επί του οχήματος βάσει του αριθμού κλήσης 112 έχει σχεδιαστεί με τέτοιο τρόπο ώστε να διασφαλίζει ότι τα στοιχεία που περιέχονται στη μνήμη του συστήματος δεν είναι διαθέσιμα εκτός του συστήματος πριν από την ενεργοποίηση του eCall.
         Πρόσθετες παρατηρήσεις (αν υπάρχουν): …
         2.4.2.   Το σύστημα eCall επί του οχήματος βάσει του αριθμού κλήσης 112 έχει σχεδιαστεί με τέτοιο τρόπο ώστε να διασφαλίζεται ότι δεν είναι ανιχνεύσιμο και ούτε αποτελεί αντικείμενο συνεχούς εντοπισμού κατά την κατάσταση κανονικής λειτουργίας.
         Πρόσθετες παρατηρήσεις (αν υπάρχουν): …
         2.4.3.   Το σύστημα eCall επί του οχήματος βάσει του αριθμού κλήσης 112 έχει σχεδιαστεί ώστε να εξασφαλίζεται ότι τα δεδομένα στην εσωτερική μνήμη του συστήματος απαλείφονται αυτομάτως και συνεχώς.
         2.4.3.1.   Τα δεδομένα θέσης του οχήματος αντικαθίστανται συνεχώς στην εσωτερική μνήμη του συστήματος έτσι ώστε πάντοτε να κρατούν το πολύ τις τελευταίες τρεις τοποθεσίες του οχήματος που απαιτούνται για την ομαλή λειτουργία του συστήματος.
         2.4.3.2.   Η καταχώριση των δεδομένων δραστηριότητας στο σύστημα eCall επί του οχήματος βάσει του αριθμού κλήσης 112 διατηρείται μόνο για το χρονικό διάστημα που απαιτείται για την επίτευξη του σκοπού για τον χειρισμό των επειγουσών κλήσεων eCall και, σε κάθε περίπτωση, όχι αργότερα από τις 13 ώρες από τη στιγμή που πραγματοποιήθηκε κλήση έκτακτης ανάγκης eCall.
         Πρόσθετες παρατηρήσεις (αν υπάρχουν): …
         2.5.   Τρόπος άσκησης των δικαιωμάτων που έχουν οι χρήστες ως προς τα δεδομένα τους

         2.5.1.   Το πρόσωπο στο οποίο αναφέρονται τα δεδομένα (ο/η ιδιοκτήτης/-τρια του οχήματος) έχει δικαίωμα πρόσβασης στα δεδομένα και, κατά περίπτωση, έχει δικαίωμα να ζητήσει τη διόρθωση, τη διαγραφή ή το κλείδωμα των δεδομένων που το αφορούν, η επεξεργασία των οποίων δεν συμμορφώνεται με τις διατάξεις της οδηγίας 95/46/ΕΚ. Τα τρίτα μέρη στα οποία έχουν αποκαλυφθεί τα δεδομένα, πρέπει να ειδοποιηθούν για κάθε διόρθωση, διαγραφή ή κλείδωμα που διενεργείται σύμφωνα με την εν λόγω οδηγία, εφόσον τούτο δεν είναι αδύνατον ή δεν προϋποθέτει δυσανάλογες προσπάθειες.
         2.5.2.   Το πρόσωπο στο οποίο αναφέρονται τα δεδομένα έχει το δικαίωμα να υποβάλει καταγγελία στην αρμόδια αρχή προστασίας δεδομένων, εάν θεωρεί ότι τα δικαιώματά του παραβιάσθηκαν ως αποτέλεσμα της επεξεργασίας των δεδομένων προσωπικού χαρακτήρα που το αφορούν.
         2.5.3.   Υπηρεσία επαφής που είναι αρμόδια για τη διεκπεραίωση των αιτήσεων πρόσβασης (εάν υπάρχει): …
         3.   ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΥΠΗΡΕΣΙΕΣ ΤΡΙΤΩΝ ΜΕΡΩΝ ΚΑΙ ΑΛΛΕΣ ΥΠΗΡΕΣΙΕΣ ΠΡΟΣΤΙΘΕΜΕΝΗΣ ΑΞΙΑΣ (ΕΑΝ ΥΠΑΡΧΟΥΝ)
         3.1.   Περιγραφή της λειτουργίας και των λειτουργικών δυνατοτήτων του συστήματος TPS/της υπηρεσίας προστιθέμενης αξίας: …
         3.2.   Κάθε επεξεργασία προσωπικών δεδομένων μέσω του συστήματος TPS/άλλων υπηρεσιών προστιθέμενης αξίας πρέπει να συμμορφώνεται με τους κανόνες προστασίας των δεδομένων προσωπικού χαρακτήρα που προβλέπονται στις οδηγίες 95/46/ΕΚ και 2002/58/ΕΚ.
         3.2.1.   Νομική βάση για τη χρήση του συστήματος TPS και/ή των υπηρεσιών προστιθέμενης αξίας και για την επεξεργασία δεδομένων μέσω αυτών: …
         3.3.   Το σύστημα TPS και/ή άλλες υπηρεσίες προστιθέμενης αξίας επεξεργάζονται δεδομένα προσωπικού χαρακτήρα αποκλειστικά με βάση τη ρητή συγκατάθεση του προσώπου στο οποίο αναφέρονται τα δεδομένα (ο/η/οι ιδιοκτήτης/-τρια/-τες/-τριες του οχήματος).
         3.4.   Λεπτομέρειες για την επεξεργασία δεδομένων μέσω του συστήματος TPS και/ή άλλων υπηρεσιών προστιθέμενης αξίας, συμπεριλαμβανομένων τυχόν πρόσθετων πληροφοριών όσον αφορά την ανιχνευσιμότητα, τον εντοπισμό και την επεξεργασία των προσωπικών δεδομένων: …
         3.5.   Ο/Η ιδιοκτήτης/-τρια οχήματος εξοπλισμένου με σύστημα TPS eCall και/ή άλλες υπηρεσίες προστιθέμενης αξίας, παράλληλα με το σύστημα eCall επί του οχήματος βάσει του αριθμού κλήσης 112 έχει το δικαίωμα να επιλέγει να χρησιμοποιεί το σύστημα eCall επί του οχήματος βάσει του αριθμού κλήσης 112 αντί του συστήματος TPS eCall και των άλλων υπηρεσιών προστιθέμενης αξίας.
         3.5.1.   Στοιχεία επικοινωνίας για τον χειρισμό αιτήσεων απενεργοποίησης του συστήματος TPS eCall: …

            (*1)  Ο πίνακας μπορεί να επεκταθεί για οχήματα με πάνω από δύο σειρές καθισμάτων ή για οχήματα που διαθέτουν άνω των τριών καθισμάτων κατά πλάτος.

            (1)  Να διαγραφούν οι περιττές ενδείξεις.

            (2)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).

            (3)  Οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία ιδιωτικής ζωής στις ηλεκτρονικές επικοινωνίες) (ΕΕ L 201 της 31.7.2002, σ. 37).

            (4)  Η οδηγία 95/46/EΚ καταργείται από τον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1). Ο κανονισμός εφαρμόζεται από τις 25 Μαΐου 2018.

         ΠΑΡΑΡΤΗΜΑ II

            Διοικητικά έγγραφα για την έγκριση τύπου ΕΚ ΙΤΜ eCall επί του οχήματος βάσει του αριθμού κλήσης 112 ή κατασκευαστικών στοιχείων eCall βάσει του αριθμού κλήσης 112

         ΜΕΡΟΣ 1

            Έγγραφο πληροφοριών

            ΥΠΟΔΕΙΓΜΑ

         Δελτίο πληροφοριών αριθ. … για την έγκριση τύπου ΕΚ ΙΤΜ eCall επί του οχήματος βάσει του αριθμού κλήσης 112 ή κατασκευαστικών στοιχείων eCall βάσει του αριθμού κλήσης 112 (3).
         Οι ακόλουθες πληροφορίες παρέχονται εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται σε κατάλληλη κλίμακα και με επαρκείς λεπτομέρειες σε μέγεθος Α4 ή σε φάκελο μορφής Α4. Τυχόν φωτογραφίες παρουσιάζουν επαρκείς λεπτομέρειες.
         Αν η ιδιαίτερη τεχνική μονάδα ή το κατασκευαστικό στοιχείο που αναφέρεται στο παρόν δελτίο πληροφοριών έχει ηλεκτρονικό χειρισμό, δίνονται πληροφορίες σχετικά με την απόδοσή τους.
         0.   ΓΕΝΙΚΑ
         0.1.   Μάρκα (εμπορική επωνυμία του κατασκευαστή): …
         0.2.   Τύπος: …
         0.3.   Μέσα ταυτοποίησης του τύπου, εφόσον σημειώνονται στην ιδιαίτερη τεχνική μονάδα (1): …
         0.3.1.   Σημείο σήμανσης: …
         0.4.   Στην περίπτωση της ΙΤΜ, προορίζεται για την κατηγορία οχήματος (2): …
         0.5.   Εταιρική επωνυμία και διεύθυνση του κατασκευαστή: …
         0.7.   Θέση και τρόπος τοποθέτησης του σήματος έγκρισης ΕΚ: …
         0.9.   Επωνυμία και διεύθυνση του αντιπροσώπου του κατασκευαστή (εάν υπάρχει): …
         12.8.   Σύστημα eCall
         12.8.2.   Τεχνική περιγραφή και/ή σχηματικά διαγράμματα: …
         12.8.3.1.   Φωτογραφίες και/ή σχέδια με επαρκή λεπτομέρεια και σε κατάλληλη κλίμακα, ώστε να είναι δυνατή η ταυτοποίηση της ΙΤΜ ή του κατασκευαστικού στοιχείου. Τα σχέδια πρέπει να δείχνουν την προβλεπόμενη θέση της ΙΤΜ ή του κατασκευαστικού στοιχείου στο όχημα και τον χώρο που προβλέπεται για το σήμα έγκρισης τύπου ΕΚ της ΙΤΜ ή του κατασκευαστικού στοιχείου: …
         12.8.3.1.1.   Οδηγίες για την εγκατάσταση εντός του οχήματος, καθώς και θέση και προσανατολισμός του κατασκευαστικού στοιχείου eCall επί του οχήματος βάσει του αριθμού κλήσης 112: …
         12.8.3.1.2.   Θέση και μέθοδος στερέωσης της ΙΤΜ eCall επί του οχήματος βάσει του αριθμού κλήσης 112 εντός του οχήματος: …
         12.8.3.2.   Κατάλογος των κύριων συστατικών μερών της ΙΤΜ ή του κατασκευαστικού στοιχείου: …
         12.8.7.   Δήλωση συμμόρφωσης με τα πρότυπα που αναφέρονται στο άρθρο 5 παράγραφος 8 του κανονισμού (ΕΕ) 2015/758: ναι/όχι (3).

            Επεξηγηματικά σημειώματα

                     (1)

                     Εάν τα μέσα αναγνώρισης του τύπου περιέχουν χαρακτήρες άσχετους προς την περιγραφή του τύπου του οχήματος, κατασκευαστικού στοιχείου ή ιδιαίτερης τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα τεκμηρίωσης με ερωτηματικό «?». (π.χ. ABC??123??).

                     (2)

                     Όπως ορίζεται στο παράρτημα II τμήμα Α της οδηγίας 2007/46/ΕΚ.

                     (3)

                     Να διαγραφούν οι περιττές ενδείξεις.

               ΜΕΡΟΣ 2

            Πιστοποιητικό έγκρισης τύπου ΕΚ

            ΥΠΟΔΕΙΓΜΑ

         Μορφή A4 (210 × 297 mm)
         ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ
         Σφραγίδα της αρχής που χορηγεί την έγκριση τύπου
         Ανακοίνωση που αφορά:

                                 —

                                 Έγκριση τύπου ΕΚ (1)

                                 —

                                 Παράταση έγκρισης τύπου ΕΚ (1)

                                 —

                                 Απόρριψη έγκρισης τύπου ΕΚ (1)

                                 —

                                 Ανάκληση έγκρισης τύπου ΕΚ (1)

                     ΙΤΜ eCall επί του οχήματος βάσει του αριθμού κλήσης 112/ κατασκευαστικού στοιχείου eCall επί του οχήματος βάσει του αριθμού κλήσης 112 (1)

               τον κανονισμό (ΕΕ) 2015/758.
         Αριθμός έγκρισης τύπου ΕΚ: …
         Λόγος επέκτασης: …
         ΤΜΗΜΑ I
         0.1.   Μάρκα (εμπορική επωνυμία του κατασκευαστή): …
         0.2.   Τύπος: …
         0.3.   Μέσο αναγνώρισης του τύπου, εάν υπάρχει σχετική σήμανση στο κατασκευαστικό στοιχείο/χωριστή τεχνική μονάδα (2): …
         0.3.1.   Θέση αυτής της σήμανσης: …
         0.4.   Για τις ιδιαίτερες τεχνικές μονάδες, που προορίζονται για την κατηγορία οχήματος (3): …
         0.5.   Ονοματεπώνυμο και διεύθυνση του κατασκευαστή: …
         0.7.   Θέση και τρόπος τοποθέτησης του σήματος έγκρισης ΕΚ: …
         0.9.   Επωνυμία και διεύθυνση του αντιπροσώπου του κατασκευαστή (εάν υπάρχει): …
         ΤΜΗΜΑ II
         1.   Συμπληρωματικές πληροφορίες (εάν υπάρχουν): βλέπε προσθήκη
         2.   Τεχνική υπηρεσία αρμόδια για τη διενέργεια των δοκιμών: …
         3.   Ημερομηνία της έκθεσης δοκιμής: …
         4.   Αριθμός της έκθεσης δοκιμής: …
         5.   Παρατηρήσεις (εάν υπάρχουν): βλέπε προσθήκη.
         6.   Τόπος: …
         7.   Ημερομηνία: …
         8.   Υπογραφή: …

                     Συνημμένα:

                                 1.

                                 Πακέτο πληροφοριών.

                                 2.

                                 Έκθεση δοκιμής.

            Προσθήκη

               στο πιστοποιητικό έγκρισης τύπου ΕΚ αριθ. …

            1.   Συμπληρωματικές πληροφορίες
            1.1.   Σύντομη περιγραφή της ΙΤΜ eCall επί του οχήματος βάσει του αριθμού κλήσης 112/του κατασκευαστικού στοιχείου eCall επί του οχήματος βάσει του αριθμού κλήσης 112 (3): …
            1.1.1.   Οδηγίες για την εγκατάσταση εντός του οχήματος, καθώς και θέση και προσανατολισμός του κατασκευαστικού στοιχείου eCall επί του οχήματος βάσει του αριθμού κλήσης 112: …
            1.1.2.   Παράδειγμα του σήματος έγκρισης τύπου ΕΚ στην ΙΤΜ eCall επί του οχήματος βάσει του αριθμού κλήσης 112/στο κατασκευαστικό στοιχείο eCall επί του οχήματος βάσει του αριθμού κλήσης 112 (3): …
            1.2.   Θέση και μέθοδος στερέωσης της ιδιαίτερης τεχνικής μονάδας eCall επί του οχήματος βάσει του αριθμού κλήσης 112 εντός του οχήματος: …
            1.3.   Μέσα ενεργοποίησης: …
            1.4.   Ηλεκτρική τροφοδότηση: …
            2.   Το κατασκευαστικό στοιχείο eCall επί του οχήματος βάσει του αριθμού κλήσης 112 είναι σύμφωνο με τις τεχνικές προδιαγραφές που προβλέπονται στο παράρτημα I του κατ' εξουσιοδότηση κανονισμού (ΕΕ) 2017/79 της Επιτροπής. Επιπλέον, είναι επίσης σύμφωνο με τις τεχνικές απαιτήσεις που καλύπτονται από:
            2.1.   Παράρτημα IV του κατ' εξουσιοδότηση κανονισμού (ΕΕ) 2017/79: ναι/όχι (3).
            2.2.   Παράρτημα VI του κατ' εξουσιοδότηση κανονισμού (ΕΕ) 22017/79: ναι/όχι (3).
            2.3.   Παράρτημα VII του κατ' εξουσιοδότηση κανονισμού (ΕΕ) 2017/79: ναι/όχι (3).
            3.   Παρατηρήσεις (εάν υπάρχουν): …

         ΜΕΡΟΣ 3

            Σήμα έγκρισης τύπου ΕΚ για ΙΤΜ και κατασκευαστικά στοιχεία

         1.   Το σήμα έγκρισης τύπου ΕΚ κατασκευαστικού στοιχείου και χωριστής τεχνικής μονάδας συνίσταται σε:
         1.1.   Ένα ορθογώνιο παραλληλόγραμμο που πλαισιώνει το πεζό στοιχείο «e» ακολουθούμενο από τον διακριτικό αριθμό του κράτους μέλους που χορήγησε την έγκριση τύπου ΕΚ για το κατασκευαστικό στοιχείο ή την ιδιαίτερη τεχνική μονάδα:

                     1

                     για τη Γερμανία

                     12

                     για την Αυστρία

                     26

                     για τη Σλοβενία

                     2

                     για τη Γαλλία

                     13

                     για το Λουξεμβούργο

                     27

                     για τη Σλοβακία

                     3

                     για την Ιταλία

                     17

                     για τη Φινλανδία

                     29

                     για την Εσθονία

                     4

                     για τις Κάτω Χώρες

                     18

                     για τη Δανία

                     32

                     για τη Λετονία

                     5

                     για τη Σουηδία

                     19

                     για τη Ρουμανία

                     34

                     Για τη Βουλγαρία

                     6

                     για το Βέλγιο

                     20

                     για την Πολωνία

                     36

                     Για τη Λιθουανία

                     7

                     για την Ουγγαρία

                     21

                     για την Πορτογαλία

                     49

                     Για την Κύπρο

                     8

                     για την Τσεχική Δημοκρατία

                     23

                     για την Ελλάδα

                     50

                     Για τη Μάλτα

                     9

                     για την Ισπανία

                     24

                     για την Ιρλανδία

                     11

                     για το Ηνωμένο Βασίλειο

                     25

                     για την Κροατία

               1.2.   Κοντά στο ορθογώνιο παραλληλόγραμμο υπάρχει ο «βασικός αριθμός έγκρισης» που περιέχεται στο τμήμα 4 του αριθμού έγκρισης τύπου, του οποίου προτάσσονται δύο αριθμοί που δηλώνουν τον αύξοντα αριθμό που αποδόθηκε στον παρόντα κανονισμό. Προς το παρόν ο αύξοντας αριθμός είναι «00».
         1.3.   Σε περίπτωση ΙΤΜ eCall επί του οχήματος βάσει του αριθμού κλήσης 112, κοντά στο ορθογώνιο παραλληλόγραμμο πριν από τον αριθμό σειράς πρέπει να προηγείται το σύμβολο «ECALL».
         2.   Το σήμα έγκρισης ΕΚ τύπου τοποθετείται σε ένα βασικό τμήμα της ΙΤΜ eCall επί του οχήματος βάσει του αριθμού κλήσης 112 ή του κατασκευαστικού στοιχείου eCall επί του οχήματος βάσει του αριθμού κλήσης 112 κατά τρόπο ανεξίτηλο, σαφή και ευανάγνωστο.
         3.   Παραδείγματα σημάτων έγκρισης τύπου ΕΚ για ΙΤΜ eCall επί του οχήματος βάσει του αριθμού κλήσης 112 και κατασκευαστικά στοιχεία eCall επί του οχήματος βάσει του αριθμού κλήσης 112 απεικονίζονται στο σχήμα 1 και σχήμα 2 αντίστοιχα.

            Σχήμα 1

            Παράδειγμα σήματος έγκρισης τύπου ΕΚ για ΙΤΜ eCall επί του οχήματος βάσει του αριθμού κλήσης 112

            Επεξηγηματικό σημείωμα

                     Υπόμνημα

                     Η έγκριση τύπου ΕΚ της ιδιαίτερης τεχνικής μονάδας εκδόθηκε από τη Βουλγαρία και φέρει τον αριθμό 0046. Τα δύο πρώτα ψηφία «00» δηλώνουν ότι η χωριστή τεχνική μονάδα εγκρίθηκε σύμφωνα με τον παρόντα κανονισμό.

            Σχήμα 2

            Παράδειγμα σήματος έγκρισης τύπου ΕΚ για κατασκευαστικό στοιχείο eCall επί του οχήματος βάσει του αριθμού κλήσης 112

            Επεξηγηματικό σημείωμα

                     Υπόμνημα

                     Η έγκριση τύπου ΕΚ κατασκευαστικού στοιχείου εκδόθηκε από τη Γερμανία και φέρει τον αριθμό 00026. Τα δύο πρώτα ψηφία «00» δηλώνουν ότι το κατασκευαστικό στοιχείο εγκρίθηκε σύμφωνα με τον παρόντα κανονισμό.

            (1)  Να διαγραφούν οι περιττές ενδείξεις

            (2)  Εάν τα μέσα αναγνώρισης του τύπου περιέχουν χαρακτήρες άσχετους προς την περιγραφή του τύπου του οχήματος, κατασκευαστικού στοιχείου ή ιδιαίτερης τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα τεκμηρίωσης με ερωτηματικό «?». (π.χ. ABC??123??).

            (3)  Να διαγραφούν οι περιττές ενδείξεις.


title: Εκτελεστικός κανονισμός (ΕΕ) αριθ. 377/2011 της Επιτροπής, της 15ης Απριλίου 2011 , για τις τιμές πώλησης των σιτηρών για τους δέκατους επιμέρους διαγωνισμούς στο πλαίσιο των διαγωνισμών που προκηρύχθηκαν με τον κανονισμό (ΕΕ) αριθ. 1017/2010

text:
               16.4.2011

               EL

               Επίσημη Εφημερίδα της Ευρωπαϊκής Ένωσης

               L 102/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 377/2011 ΤΗΣ ΕΠΙΤΡΟΠΉΣ
   της 15ης Απριλίου 2011
   για τις τιμές πώλησης των σιτηρών για τους δέκατους επιμέρους διαγωνισμούς στο πλαίσιο των διαγωνισμών που προκηρύχθηκαν με τον κανονισμό (ΕΕ) αριθ. 1017/2010
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1), και ιδίως το άρθρο 43 στοιχείο στ), σε συνδυασμό με το άρθρο 4,
   Εκτιμώντας τα ακόλουθα:

               (1)

               Με τον κανονισμό (ΕΕ) αριθ. 1017/2010 της Επιτροπής (2) προκηρύχθηκε διαγωνισμός για την πώληση σιτηρών σύμφωνα με τους όρους που προβλέπονται στον κανονισμό (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2009 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (3).

               (2)

               Σύμφωνα με το άρθρο 46 παράγραφος 1 του κανονισμού (ΕΕ) αριθ. 1272/2009 και το άρθρο 4 του κανονισμού (ΕΕ) αριθ. 1017/2010 και λαμβανομένων υπόψη των προσφορών που παραλήφθηκαν στο πλαίσιο των επιμέρους διαγωνισμών, η Επιτροπή πρέπει να καθορίσει για κάθε σιτηρό και ανά κράτος μέλος ελάχιστη τιμή πώλησης ή να αποφασίσει να μην καθορίσει ελάχιστη τιμή πώλησης.

               (3)

               Λαμβανομένων υπόψη των προσφορών που παραλήφθηκαν για τους δέκατους επιμέρους διαγωνισμούς, αποφασίστηκε ότι θα πρέπει να καθοριστεί ελάχιστη τιμή πώλησης για ορισμένα σιτηρά και ορισμένα κράτη μέλη και ότι δεν θα πρέπει να καθοριστεί ελάχιστη τιμή πώλησης για άλλα σιτηρά και άλλα κράτη μέλη.

               (4)

               Για να δοθεί ένα γρήγορο σήμα στην αγορά και να διασφαλιστεί η αποτελεσματική διαχείριση του μέτρου, ο παρών κανονισμός πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Όσον αφορά τους δέκατους επιμέρους διαγωνισμούς για την πώληση σιτηρών στο πλαίσιο των διαγωνισμών που προκηρύχθηκαν με τον κανονισμό (ΕΕ) αριθ. 1017/2010, για τους οποίους η προθεσμία υποβολής προσφορών έληξε στις 13 Απριλίου 2011, οι αποφάσεις για την τιμή πώλησης ανά είδος σιτηρών και ανά κράτος μέλος καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Απριλίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 293 της 11.11.2010, σ. 41

      (3)  ΕΕ L 349 της 29.12.2009, σ. 1.

      ΠΑΡΑΡΤΗΜΑ

         Αποφάσεις για τις πωλήσεις

                  (EUR/τόνο)

                  Κράτος μέλος

                  Ελάχιστη τιμή πώλησης

                  Μαλακός σίτος

                  Κριθάρι

                  Καλαμπόκι

                  Κωδικός ΣΟ 1001 90

                  Κωδικός ΣΟ 1003 00

                  Κωδικός ΣΟ 1005 90 00

                  Belgique/België

                  X

                  X

                  X

                  България

                  X

                  X

                  X

                  Česká republika

                  X

                  —

                  X

                  Danmark

                  X

                  X

                  X

                  Deutschland

                  X

                  °

                  X

                  Eesti

                  X

                  X

                  X

                  Eire/Ireland

                  X

                  X

                  X

                  Ελλάδα

                  X

                  X

                  X

                  España

                  X

                  X

                  X

                  France

                  X

                  °

                  X

                  Italia

                  X

                  X

                  X

                  Κύπρος

                  X

                  X

                  X

                  Latvija

                  X

                  X

                  X

                  Lietuva

                  X

                  X

                  X

                  Luxembourg

                  X

                  X

                  X

                  Magyarország

                  X

                  X

                  X

                  Malta

                  X

                  X

                  X

                  Nederland

                  X

                  X

                  X

                  Österreich

                  X

                  X

                  X

                  Polska

                  X

                  X

                  X

                  Portugal

                  X

                  X

                  X

                  România

                  X

                  X

                  X

                  Slovenija

                  X

                  X

                  X

                  Slovensko

                  X

                  X

                  X

                  Suomi/Finland

                  X

                  154,00

                  X

                  Sverige

                  X

                  173,60

                  X

                  United Kingdom

                  X

                  170,25

                  X

                              —

                              Δεν καθορίστηκε ελάχιστη τιμή πώλησης (όλες οι προσφορές απορρίφθηκαν)

                              °

                              Δεν υποβλήθηκαν προσφορές

                              X

                              Δεν διατέθηκαν σιτηρά για πώληση

                              #

                              Άνευ αντικειμένου


title: Εκτελεστικός κανονισμός (ΕΕ) 2015/151 της Επιτροπής, της 30ής Ιανουαρίου 2015 , για την τροποποίηση του παραρτήματος του κανονισμού (ΕΕ) αριθ. 37/2010 όσον αφορά την ουσία δοξυκυκλίνη  Κείμενο που παρουσιάζει ενδιαφέρον για τον ΕΟΧ

text:
               31.1.2015

               EL

               Επίσημη Εφημερίδα της Ευρωπαϊκής Ένωσης

               L 26/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/151 ΤΗΣ ΕΠΙΤΡΟΠΉΣ
   της 30ής Ιανουαρίου 2015
   για την τροποποίηση του παραρτήματος του κανονισμού (ΕΕ) αριθ. 37/2010 όσον αφορά την ουσία δοξυκυκλίνη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17,
   Έχοντας υπόψη τη γνώμη του Ευρωπαϊκού Οργανισμού Φαρμάκων που διατυπώθηκε από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:

               (1)

               Το ανώτατο όριο καταλοίπων («ΑΟΚ») για τις φαρμακολογικώς δραστικές ουσίες οι οποίες προορίζονται να χρησιμοποιηθούν στην Ένωση σε κτηνιατρικά φάρμακα για ζώα παραγωγής τροφίμων ή σε βιοκτόνα προϊόντα που χρησιμοποιούνται στη ζωοτεχνία πρέπει να καθορίζεται σύμφωνα με τον κανονισμό (ΕΚ) αριθ. 470/2009.

               (2)

               Οι φαρμακολογικώς δραστικές ουσίες και η ταξινόμησή τους όσον αφορά τα ΑΟΚ στα τρόφιμα ζωικής προέλευσης καθορίζονται στο παράρτημα του κανονισμού (ΕΕ) αριθ. 37/2010 της Επιτροπής (2).

               (3)

               Επί του παρόντος η δοξυκυκλίνη περιλαμβάνεται προς το παρόν στον πίνακα 1 του παραρτήματος του κανονισμού (ΕΕ) αριθ. 37/2010 ως επιτρεπόμενη ουσία για τα βοοειδή, τους χοίρους και τα πουλερικά, όσον αφορά τους μύες, το ήπαρ και τους νεφρούς για τα βοοειδή, με εξαίρεση τα ζώα που παράγουν γάλα για κατανάλωση από τον άνθρωπο και όσον αφορά τους μύες, το δέρμα και τον λιπώδη ιστό, το ήπαρ και τους νεφρούς για τους χοίρους και τα πουλερικά, με εξαίρεση τα ζώα που παράγουν αβγά για κατανάλωση από τον άνθρωπο.

               (4)

               Στον Ευρωπαϊκό Οργανισμό Φαρμάκων υποβλήθηκε αίτηση για την επέκταση της υφιστάμενης εγγραφής για τη δοξυκυκλίνη, ώστε να συμπεριλάβει και τα κουνέλια.

               (5)

               Σύμφωνα με το άρθρο 5 του κανονισμού (ΕΚ) αριθ. 470/2009, ο Ευρωπαϊκός Οργανισμός Φαρμάκων πρέπει να εξετάζει τη δυνατότητα χρήσης των ΑΟΚ που έχουν καθοριστεί για μια φαρμακολογικώς δραστική ουσία σε συγκεκριμένο τρόφιμο, για άλλο τρόφιμο που παράγεται από το ίδιο ζωικό είδος, ή των ΑΟΚ που έχουν καθοριστεί για μια φαρμακολογικώς δραστική ουσία σε ένα ή περισσότερα ζωικά είδη για άλλα ζωικά είδη. Η επιτροπή φαρμάκων για κτηνιατρική χρήση πρότεινε τον καθορισμό ΑΟΚ για τα κουνέλια όσον αφορά την ουσία δοξυκυκλίνη και την παρέκταση των ΑΟΚ για τη δοξυκυκλίνη από τα βοοειδή, τους χοίρους, τα πουλερικά και τα κουνέλια σε όλα τα ζωικά είδη παραγωγής τροφίμων.

               (6)

               Επομένως, η εγγραφή για τη δοξυκυκλίνη στον πίνακα 1 του παραρτήματος του κανονισμού (ΕΕ) αριθ. 37/2010 θα πρέπει να τροποποιηθεί ώστε να συμπεριλάβει τα ΑΟΚ για όλα τα ζωικά είδη παραγωγής τροφίμων, όσον αφορά τους μύες, τον λιπώδη ιστό, το ήπαρ και τους νεφρούς, με εξαίρεση τα ζώα που παράγουν γάλα ή αβγά για κατανάλωση από τον άνθρωπο.

               (7)

               Είναι σκόπιμο να χορηγηθεί εύλογο χρονικό διάστημα, ώστε οι ενδιαφερόμενοι να λάβουν τα μέτρα που ενδεχομένως απαιτούνται για να συμμορφωθούν με τα νεοθεσπιζόμενα ΑΟΚ.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιανουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 152 της 16.6.2009, σ. 11.

      (2)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).

      ΠΑΡΑΡΤΗΜΑ
      Στον πίνακα 1 του παραρτήματος του κανονισμού (ΕΕ) αριθ. 37/2010, η εγγραφή για την ουσία «δοξυκυκλίνη» αντικαθίσταται από το ακόλουθο κείμενο:

                     Φαρμακολογικώς δραστική ουσία

                     Κατάλοιπο-δείκτης

                     Ζωικά είδη

                     ΑΟΚ

                     Ιστοί-στόχοι

                     Άλλες διατάξεις [σύμφωνα με το άρθρο 14 παράγραφος 7 του κανονισμού (ΕΚ) αριθ. 470/2009]

                     Θεραπευτική ταξινόμηση

                     «Δοξυκυκλίνη

                     Δοξυκυκλίνη

                     Όλα τα ζωικά είδη παραγωγής τροφίμων

                     100 μg/kg
                     300 μg/kg
                     300 μg/kg
                     600 μg/kg

                     Μύες
                     Λιπώδης ιστός
                     Ήπαρ
                     Νεφροί

                     Για τα ψάρια με πτερύγια το ΑΟΚ για τους μύες αφορά τους “μύες και το δέρμα σε φυσική αναλογία”.
                     Τα ΑΟΚ για τον λιπώδη ιστό, το ήπαρ και τους νεφρούς δεν ισχύουν για τα ψάρια με πτερύγια.
                     Για τους χοίρους και τα πουλερικά το ΑΟΚ για τον λιπώδη ιστό αφορά τους “μύες και το δέρμα σε φυσική αναλογία”.
                     Να μην χρησιμοποιείται σε ζώα που παράγουν γάλα ή αβγά για κατανάλωση από τον άνθρωπο.

                     Φάρμακα κατά των λοιμώξεων/Αντιβιοτικά»


title: Εκτελεστικός κανονισμός (ΕΕ) 2016/605 της Επιτροπής, της 19ης Απριλίου 2016, σχετικά με το άνοιγμα και τον τρόπο διαχείρισης προσωρινής δασμολογικής ποσόστωσης για το ελαιόλαδο καταγωγής Τυνησίας και την τροποποίηση του κανονισμού (ΕΚ) αριθ. 1918/2006

text:
               20.4.2016

               EL

               Επίσημη Εφημερίδα της Ευρωπαϊκής Ένωσης

               L 104/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/605 ΤΗΣ ΕΠΙΤΡΟΠΉΣ
   της 19ης Απριλίου 2016
   σχετικά με το άνοιγμα και τον τρόπο διαχείρισης προσωρινής δασμολογικής ποσόστωσης για το ελαιόλαδο καταγωγής Τυνησίας και την τροποποίηση του κανονισμού (ΕΚ) αριθ. 1918/2006
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχεία α) έως ε),
   Εκτιμώντας τα ακόλουθα:

               (1)

               Το άρθρο 1 του κανονισμού (ΕΕ) 2016/580 του Ευρωπαϊκού Κοινοβουλίου και του Συμβουλίου (2) ανοίγει, για το 2016 και 2017, ετήσια δασμολογική ποσόστωση μηδενικού δασμού 35 000 τόνων για τις εισαγωγές στην Ένωση παρθένου ελαιολάδου καταγωγής Τυνησίας, που υπάγεται στους κωδικούς ΣΟ 1509 10 10 και 1509 10 90.

               (2)

               Το άρθρο 3 του πρωτοκόλλου 1 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου (3), όπως τροποποιήθηκε με το άρθρο 3 παράγραφος 1 του πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, προκειμένου να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (4), η οποία εγκρίθηκε με την απόφαση 2005/720/ΕΚ του Συμβουλίου (5), ανοίγει δασμολογική ποσόστωση 56 700 τόνων με μηδενικό δασμό για τις εισαγωγές ελαιολάδου που υπάγεται στους κωδικούς ΣΟ 1509 10 10 και 1509 10 90, το οποίο παράγεται εξολοκλήρου στην Τυνησία και μεταφέρεται απευθείας από τη χώρα αυτή στην Ένωση. Το άνοιγμα και η διαχείριση της εν λόγω δασμολογικής ποσόστωσης προβλέπονται στον κανονισμό (ΕΚ) αριθ. 1918/2006 της Επιτροπής (6).

               (3)

               Για λόγους συνέπειας, είναι σκόπιμο να μην διαφέρει ο τρόπος διαχείρισης της προσωρινής δασμολογικής ποσόστωσης των 35 000 τόνων από εκείνον της μόνιμης δασμολογικής ποσόστωσης των 56 700 τόνων.

               (4)

               Οι κανονισμοί της Επιτροπής (ΕΚ) αριθ. 1345/2005 (7), (ΕΚ) αριθ. 1301/2006 (8) και (ΕΚ) αριθ. 376/2008 (9) θα πρέπει να εφαρμόζονται με την επιφύλαξη των συμπληρωματικών όρων και παρεκκλίσεων που προβλέπονται στον παρόντα κανονισμό.

               (5)

               Εκτός αντιθέτων διατάξεων του παρόντος κανονισμού, θα πρέπει να εφαρμόζεται το άρθρο 3 του κανονισμού (ΕΚ) αριθ. 1918/2006, το οποίο θεσπίζει τις απαιτήσεις κοινοποίησης και έκδοσης, την περίοδο ισχύος των πιστοποιητικών εισαγωγής και το ποσό της εγγύησης.

               (6)

               Για να δοθεί μεγαλύτερη ευελιξία στις επιχειρήσεις όσον αφορά τη χρήση των ποσοστώσεων για τις εισαγωγές παρθένου ελαιολάδου καταγωγής Τυνησίας, θα πρέπει να καταργηθεί η υποχρέωση κατανομής της κοινοποίησης ανά κωδικό ΣΟ. Ως εκ τούτου, ο κανονισμός (ΕΚ) αριθ. 1918/2006 θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κανονισμοί (ΕΚ) αριθ. 1345/2005, (ΕΚ) αριθ. 1301/2006 και (ΕΚ) αριθ. 376/2008, καθώς και το άρθρο 3 του κανονισμού (ΕΚ) αριθ. 1918/2006 εφαρμόζονται, εκτός αντιθέτων διατάξεων του παρόντος κανονισμού.
   Άρθρο 2
   1.   Ανοίγεται ετήσια δασμολογική ποσόστωση μηδενικού δασμού, με αύξοντα αριθμό 09.4033 (εφεξής «η προσωρινή ποσόστωση»), για το 2016 και το 2017, όσον αφορά τις εισαγωγές στην Ένωση παρθένου ελαιολάδου που υπάγεται στους κωδικούς ΣΟ 1509 10 10 και 1509 10 90, το οποίο παράγεται εξολοκλήρου στην Τυνησία και μεταφέρεται απευθείας από τη χώρα αυτή στην Ένωση, υπό τους όρους που προβλέπει ο παρών κανονισμός. Ο όγκος της προσωρινής ποσόστωσης είναι 35 000 τόνοι ετησίως.
   2.   Η προσωρινή ποσόστωση είναι διαθέσιμη μόνο μετά την κατανομή του συνόλου της ετήσιας ποσόστωσης με αύξοντα αριθμό 09.4032, η οποία προβλέπεται στο άρθρο 2 του κανονισμού (ΕΚ) αριθ. 1918/2006.
   3.   Η προσωρινή ποσόστωση ανοίγεται από την 1η Ιανουαρίου κάθε έτους. Ωστόσο, για το έτος 2016, η προσωρινή ποσόστωση ανοίγεται από την έναρξη ισχύος του παρόντος κανονισμού έως τις 31 Δεκεμβρίου 2016.
   Άρθρο 3
   Οι αιτήσεις πιστοποιητικών για την προσωρινή ποσόστωση γίνονται δεκτές από την πρώτη Δευτέρα ή την πρώτη Τρίτη μετά την έναρξη ισχύος της εκτελεστικής πράξης σχετικά με την αναστολή της υποβολής αιτήσεων για την ποσόστωση με αύξοντα αριθμό 09.4032.
   Όσον αφορά το έτος 2016, οι αιτήσεις πιστοποιητικών για την προσωρινή ποσόστωση γίνονται δεκτές από την πρώτη Δευτέρα ή την πρώτη Τρίτη μετά τη θέση σε ισχύ του παρόντος κανονισμού.
   Άρθρο 4
   Στο άρθρο 3 παράγραφος 2 του κανονισμού (ΕΚ) αριθ. 1918/2006, απαλείφεται η δεύτερη περίοδος.
   Άρθρο 5
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Απριλίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Κανονισμός (ΕΕ) 2016/580 του Ευρωπαϊκού Κοινοβουλίου και του Συμβουλίου, της 13ης Απριλίου 2016, σχετικά με την εφαρμογή έκτακτων αυτόνομων εμπορικών μέτρων για τη Δημοκρατία της Τυνησίας (ΕΕ L 102 της 18.4.2016, σ. 1).

      (3)  ΕΕ L 97 της 30.3.1998, σ. 2. Συμφωνία όπως τροποποιήθηκε τελευταία με την απόφαση 2006/612/ΕΚ του Συμβουλίου (ΕΕ L 260 της 21.9.2006, σ. 1).

      (4)  ΕΕ L 278 της 21.10.2005, σ. 3.

      (5)  Απόφαση 2005/720/ΕΚ του Συμβουλίου, της 20ής Σεπτεμβρίου 2005, για τη σύναψη πρωτοκόλλου της ευρωμεσογειακής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, προκειμένου να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (ΕΕ L 278 της 21.10.2005, σ. 1).

      (6)  Κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (ΕΕ L 365 της 21.12.2006, σ. 84).

      (7)  Κανονισμός (ΕΚ) αριθ. 1345/2005 της Επιτροπής, της 16ης Αυγούστου 2005, για τις λεπτομέρειες εφαρμογής του καθεστώτος των αδειών εξαγωγής στον τομέα του ελαιολάδου (ΕΕ L 212 της 17.8.2005, σ. 13).

      (8)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      (9)  Κανονισμός (ΕΚ) αριθ. 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (ΕΕ L 114 της 26.4.2008, σ. 3).


title: Εκτελεστικός κανονισμός (ΕΕ) 2016/2073 της Επιτροπής, της 23ης Νοεμβρίου 2016, για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2016

text:
               26.11.2016

               EL

               Επίσημη Εφημερίδα της Ευρωπαϊκής Ένωσης

               L 320/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2073 ΤΗΣ ΕΠΙΤΡΟΠΉΣ
   της 23ης Νοεμβρίου 2016
   για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2016
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 26 παράγραφος 6,
   Κατόπιν διαβούλευσης με την επιτροπή των γεωργικών ταμείων,
   Εκτιμώντας τα ακόλουθα:

               (1)

               Σύμφωνα με το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (2), οι μη δεσμευθείσες πιστώσεις που έχουν σχέση με τις ενέργειες που καθορίζονται από το Ευρωπαϊκό Γεωργικό Ταμείο Εγγυήσεων (ΕΓΤΕ) όπως αναφέρει το άρθρο 4 παράγραφος 1 του κανονισμού (ΕΕ) αριθ. 1306/2013 είναι δυνατόν να μεταφερθούν στο επόμενο οικονομικό έτος. Η μεταφορά αυτή δεν υπερβαίνει, εντός του ορίου του 2 % επί των αρχικών πιστώσεων, το ποσό της αναπροσαρμογής των άμεσων ενισχύσεων στις οποίες αναφέρεται το άρθρο 8 του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (3), που ίσχυσε κατά το προηγούμενο οικονομικό έτος. Αυτό μπορεί να οδηγήσει σε πρόσθετη πληρωμή προς τους τελικούς αποδέκτες που έχουν υποστεί την αναπροσαρμογή αυτή.

               (2)

               Σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, κατά παρέκκλιση από το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012, τα κράτη μέλη επιστρέφουν τις πιστώσεις που αναφέρονται στο άρθρο 169 παράγραφος 3 του κανονισμού (ΕΕ, Ευρατόμ), αριθ. 966/2012 στους τελικούς δικαιούχους που υπόκεινται, κατά το οικονομικό έτος στο οποίο μεταφέρονται οι πιστώσεις, στο ποσοστό αναπροσαρμογής. Η επιστροφή εφαρμόζεται μόνο στους τελικούς δικαιούχους στα κράτη μέλη όπου εφαρμόστηκε δημοσιονομική πειθαρχία (4) κατά το προηγούμενο οικονομικό έτος.

               (3)

               Κατά τον καθορισμό του ποσού της μεταφοράς που πρέπει να επιστραφεί, σύμφωνα με το άρθρο 26 παράγραφος 7 του κανονισμού (ΕΕ) αριθ. 1306/2013, πρέπει να λαμβάνονται υπόψη τα ποσά από το αποθεματικό για κρίσεις στον γεωργικό τομέα που αναφέρεται στο άρθρο 25 του εν λόγω κανονισμού, που δεν έχουν διατεθεί για μέτρα διαχείρισης κρίσεων έως το τέλος του οικονομικού έτους.

               (4)

               Σύμφωνα με το άρθρο 1 παράγραφος 1 του κανονισμού (ΕΕ) 2015/1146 του Ευρωπαϊκού Κοινοβουλίου και του Συμβουλίου (5), η δημοσιονομική πειθαρχία ισχύει για τις άμεσες ενισχύσεις για το ημερολογιακό έτος 2015 για τη συγκρότηση του αποθεματικού για κρίσεις ύψους 441,6 εκατ. EUR. Το αποθεματικό κρίσης δεν διατέθηκε κατά το οικονομικό έτος 2016.

               (5)

               Με βάση τις δηλώσεις δαπανών των κρατών μελών για την περίοδο από 16 Οκτωβρίου 2015 έως 15 Οκτωβρίου 2016, η μείωση της δημοσιονομικής πειθαρχίας που εφαρμόζεται πραγματικά από τα κράτη μέλη για το οικονομικό έτος 2016 ανέρχεται σε 435 εκατ. EUR.

               (6)

               Συνεπώς, οι μη χρησιμοποιηθείσες πιστώσεις που αντιστοιχούν στο ποσό της δημοσιονομικής πειθαρχίας που εφαρμόζεται στο οικονομικό έτος 2016, ύψους 435 εκατ. EUR, ποσό το οποίο παραμένει εντός του ορίου του 2 % επί των αρχικών πιστώσεων είναι δυνατόν να μεταφερθούν στο οικονομικό έτος 2017 μετά από απόφαση της Επιτροπής σύμφωνα με το άρθρο 169 παράγραφος 3 πέμπτο εδάφιο του κανονισμού (ΕΕ, Ευρατόμ) αριθ. 966/2012.

               (7)

               Με σκοπό να εξασφαλιστεί ότι η επιστροφή των εν λόγω πιστώσεων προς τους τελικούς δικαιούχους εξακολουθεί να είναι ανάλογη προς το ποσό της αναπροσαρμογής της δημοσιονομικής πειθαρχίας, ενδείκνυται να καθορίσει η Επιτροπή τα ποσά που διατίθενται στα κράτη μέλη για την επιστροφή.

               (8)

               Για να μην υποχρεωθούν τα κράτη μέλη να καταβάλουν πρόσθετη πληρωμή για την εν λόγω επιστροφή, ο παρών κανονισμός πρέπει να εφαρμοστεί από την 1η Δεκεμβρίου 2016. Κατά συνέπεια, τα ποσά που καθορίζονται στον παρόντα κανονισμό είναι οριστικά και εφαρμόζονται με την επιφύλαξη της επιβολής μειώσεων, σύμφωνα με το άρθρο 41 του κανονισμού (ΕΕ) αριθ. 1306/2013, τυχόν άλλων διορθώσεων που λαμβάνονται υπόψη στην απόφαση για τις μηνιαίες πληρωμές σχετικά με τις δαπάνες που πραγματοποιήθηκαν από τους οργανισμούς πληρωμών των κρατών μελών τον Οκτώβριο 2016, σύμφωνα με το άρθρο 18 παράγραφος 3 του κανονισμού (ΕΕ) αριθ. 1306/2013, και όλων των μειωμένων και των συμπληρωματικών πληρωμών που γίνονται σύμφωνα με το άρθρο 18 παράγραφος 4 του εν λόγω κανονισμού ή των αποφάσεων που θα ληφθούν στο πλαίσιο της διαδικασίας εκκαθάρισης των λογαριασμών.

               (9)

               Σύμφωνα με το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012, οι μη δεσμευθείσες πιστώσεις είναι δυνατόν να μεταφερθούν στο επόμενο οικονομικό έτος, και μόνο σε αυτό. Ως εκ τούτου, είναι σκόπιμο για την Επιτροπή να καθορίζει τις ημερομηνίες επιλεξιμότητας για τις δαπάνες των κρατών μελών σε σχέση με την επιστροφή σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, λαμβάνοντας υπόψη το γεωργικό οικονομικό έτος, όπως ορίζεται στο άρθρο 39 του εν λόγω κανονισμού.

               (10)

               Προκειμένου να ληφθεί υπόψη το μικρό χρονικό διάστημα μεταξύ της κοινοποίησης της εκτέλεσης των πιστώσεων του ΕΓΤΕ 2016 στο πλαίσιο της επιμερισμένης διαχείρισης για την περίοδο από τις 16 Οκτωβρίου 2015 έως τις 15 Οκτωβρίου 2016, από τα κράτη μέλη και την ανάγκη να εφαρμοσθεί ο παρών κανονισμός από την 1η Δεκεμβρίου 2016, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ποσά των πιστώσεων που θα μεταφερθούν από το οικονομικό έτος 2016 σύμφωνα με το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012 και τα οποία, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, διατίθενται στα κράτη μέλη για την επιστροφή στους τελικούς δικαιούχους που υπόκεινται, κατά το οικονομικό έτος 2017, στο ποσοστό αναπροσαρμογής, καθορίζονται στο παράρτημα του παρόντος κανονισμού.
   Τα ποσά που θα μεταφερθούν υπόκεινται στην απόφαση μεταφοράς της Επιτροπής σύμφωνα με το άρθρο 169 παράγραφος 3 πέμπτο εδάφιο του κανονισμού (ΕΕ, Ευρατόμ) αριθ. 966/2012.
   Άρθρο 2
   Οι δαπάνες των κρατών μελών σε σχέση με την επιστροφή των πιστώσεων που μεταφέρθηκαν είναι επιλέξιμες για ενωσιακή χρηματοδότηση μόνον εάν τα αντίστοιχα ποσά έχουν καταβληθεί στους δικαιούχους πριν από τις 16 Οκτωβρίου 2017.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Νοεμβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 549.

      (2)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).

      (3)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).

      (4)  Η δημοσιονομική πειθαρχία δεν εφαρμόζεται για το οικονομικό έτος 2016 στη Βουλγαρία, στην Κροατία και στη Ρουμανία σύμφωνα με το άρθρο 8 παράγραφος 2 του κανονισμού (ΕΕ) αριθ. 1307/2013.

      (5)  Κανονισμός (ΕΕ) 2015/1146 του Ευρωπαϊκού Κοινοβουλίου και του Συμβουλίου, της 8ης Ιουλίου 2015, σχετικά με τον καθορισμό του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΕ) αριθ. 1306/2013 όσον αφορά το ημερολογιακό έτος 2015 (ΕΕ L 191 της 17.7.2015, σ. 6).

      ΠΑΡΑΡΤΗΜΑ

         Ποσά διαθέσιμα για την επιστροφή των πιστώσεων που μεταφέρθηκαν

                  (ποσά σε EUR)

                  Βέλγιο

                  6 414 552

                  Τσεχική Δημοκρατία

                  11 049 216

                  Δανία

                  10 864 696

                  Γερμανία

                  60 049 657

                  Εσθονία

                  1 293 797

                  Ιρλανδία

                  13 600 170

                  Ελλάδα

                  17 254 566

                  Ισπανία

                  55 869 779

                  Γαλλία

                  90 755 440

                  Ιταλία

                  39 147 477

                  Κύπρος

                  368 399

                  Λετονία

                  1 676 449

                  Λιθουανία

                  3 462 420

                  Λουξεμβούργο

                  416 787

                  Ουγγαρία

                  15 068 124

                  Μάλτα

                  34 366

                  Κάτω Χώρες

                  8 963 299

                  Αυστρία

                  7 080 542

                  Πολωνία

                  25 435 226

                  Πορτογαλία

                  6 735 448

                  Σλοβενία

                  987 364

                  Σλοβακία

                  5 646 824

                  Φινλανδία

                  6 067 712

                  Σουηδία

                  7 922 613

                  Ηνωμένο Βασίλειο

                  38 847 027


title: Εκτελεστικός κανονισμός (ΕΕ) αριθ. 698/2012 της Επιτροπής, της 25ης Ιουλίου 2012 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               31.7.2012

               EL

               Επίσημη Εφημερίδα της Ευρωπαϊκής Ένωσης

               L 203/34

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 698/2012 ΤΗΣ ΕΠΙΤΡΟΠΉΣ
   της 25ης Ιουλίου 2012
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπoνται στα σημεία 1 και 3 του παραρτήματος του παρόντος κανονισμού είναι σύμφωνα με τη γνώμη της επιτροπής τελωνειακού κώδικα· η τελευταία δεν γνωμοδότησε σχετικά με το σημείο 2 του παραρτήματος του παρόντος κανονισμού εντός της προθεσμίας που είχε ορίσει ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2012.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                              1.

                              Πολυλειτουργική συσκευή (καλούμενη «πολυμεσικό κέντρο για μηχανοκίνητα οχήματα») του είδους που χρησιμοποιείται στα μηχανοκίνητα οχήματα, αποτελούμενη από δύο κύρια συστατικά στοιχεία:

                                          —

                                          έναν ραδιοφωνικό δέκτη, σε συνδυασμό με συσκευή αναπαραγωγής CD/DVD,

                                          —

                                          μια αποσπώμενη έγχρωμη οθόνη υγρών κρυστάλλων (LCD) του είδους οθόνης αφής, με διαγώνια διάσταση της οθόνης περίπου 17,5 cm (7 ίντσες) και λόγο εικόνας 16:9.

                                    Η συσκευή είναι εξοπλισμένη με συνδέσμους που καθιστούν δυνατή τη λήψη βιντεοσημάτων από εξωτερικές πηγές, όπως οπισθοσκοπικές κάμερες.
                              Η συσκευή συνοδεύεται από τηλεχειριστήριο.
                              Στη συσκευή μπορεί να συνδεθεί πρόσθετη οθόνη.

                  8528 59 40

                  Η κατάταξη καθορίζεται από τις διατάξεις των γενικών κανόνων 1, 3 στοιχείο γ) και 6 για την ερμηνεία της συνδυασμένης ονοματολογίας (ΣΟ), καθώς και από το κείμενο των κωδικών ΣΟ 8528, 8528 59 και 8528 59 40.
                  Η συσκευή αποτελείται από συστατικά μέρη ικανά να εκτελούν διάφορες λειτουργίες (αναπαραγωγή ήχου, αναπαραγωγή βίντεο, ραδιοφωνία, προβολή βίντεο), κανένα από τα οποία δεν προσδίδει σε αυτή τον ουσιώδη χαρακτήρα της, με βάση τον σχεδιασμό και τις αρχές λειτουργίας του.
                  Κατά συνέπεια, η συσκευή, κατ’ εφαρμογή του γενικού κανόνα 3 στοιχείο γ), πρέπει να καταταχθεί στον κωδικό ΣΟ 8528 59 40 ως άλλες, έγχρωμες οθόνες απεικόνισης με οθόνη τεχνολογίας υγρών κρυστάλλων (LCD).

                              2.

                              Πολυλειτουργική συσκευή (καλούμενη «πολυμεσικό κέντρο για μηχανοκίνητα οχήματα») του είδους που χρησιμοποιείται στα μηχανοκίνητα οχήματα, διαστάσεων περίπου 17 × 5 × 16 cm.
                              Υπό το ίδιο περίβλημα, συνδυάζει ραδιοφωνικό δέκτη, συσκευή αναπαραγωγής ήχου και βίντεο, καθώς και έγχρωμη οθόνη υγρών κρυστάλλων (LCD) με διαγώνια διάσταση της οθόνης περίπου 8 cm (3,5 ίντσες).
                              Η συσκευή είναι εξοπλισμένη με συνδέσμους που καθιστούν δυνατή τη λήψη βιντεοσημάτων από εξωτερικές πηγές, όπως οπισθοσκοπικές κάμερες.
                              Η συσκευή μπορεί επίσης να αναπαράγει ήχο και εικόνες από μνήμη με διεπαφή USB.
                              Η συσκευή συνοδεύεται από τηλεχειριστήριο.
                              Στη συσκευή μπορεί να συνδεθεί πρόσθετη οθόνη.

                  8528 59 40

                  Η κατάταξη καθορίζεται από τις διατάξεις των γενικών κανόνων 1, 3 στοιχείο γ) και 6 για την ερμηνεία της συνδυασμένης ονοματολογίας (ΣΟ), καθώς και από το κείμενο των κωδικών ΣΟ 8528, 8528 59 και 8528 59 40.
                  Η συσκευή αποτελείται από συστατικά μέρη ικανά να εκτελούν διάφορες λειτουργίες (αναπαραγωγή ήχου, αναπαραγωγή βίντεο, ραδιοεκπομπή, προβολή βίντεο), κανένα από τα οποία δεν προσδίδει σε αυτή τον ουσιώδη χαρακτήρα της, με βάση τον σχεδιασμό και τις αρχές λειτουργίας του.
                  Κατά συνέπεια, η συσκευή, κατ’ εφαρμογή του γενικού κανόνα 3 στοιχείο γ), πρέπει να καταταχθεί στον κωδικό ΣΟ 8528 59 40 ως άλλες, έγχρωμες οθόνες απεικόνισης με οθόνη τεχνολογίας υγρών κρυστάλλων (LCD).

                              3.

                              Πολυλειτουργική συσκευή (καλούμενη «πολυμεσικό κέντρο για μηχανοκίνητα οχήματα») του είδους που χρησιμοποιείται στα μηχανοκίνητα οχήματα.
                              Υπό το ίδιο περίβλημα, συνδυάζει ραδιοφωνικό δέκτη, συσκευή αναπαραγωγής ήχου και βίντεο, συσκευή ραδιοπλοήγησης και έγχρωμη οθόνη υγρών κρυστάλλων (LCD) με διαγώνια διάσταση της οθόνης περίπου 18 cm (7 ίντσες) και λόγο εικόνας 16:9.
                              Η συσκευή είναι εξοπλισμένη με συνδέσμους που καθιστούν δυνατή τη λήψη βιντεοσημάτων από εξωτερικές πηγές, όπως οπισθοσκοπικές κάμερες ή δέκτες DVB-T.
                              Η συσκευή μπορεί επίσης να αναπαραγάγει ήχο και εικόνα από κάρτα μνήμης.
                              Η συσκευή συνοδεύεται από δύο τηλεχειριστήρια.
                              Στη συσκευή μπορεί να συνδεθεί πρόσθετη οθόνη.

                  8528 59 40

                  Η κατάταξη καθορίζεται από τις διατάξεις των γενικών κανόνων 1, 3 στοιχείο γ) και 6 για την ερμηνεία της συνδυασμένης ονοματολογίας (ΣΟ), καθώς και από το κείμενο των κωδικών ΣΟ 8528, 8528 59 και 8528 59 40.
                  Η συσκευή αποτελείται από συστατικά μέρη ικανά να εκτελούν διάφορες λειτουργίες (αναπαραγωγή ήχου, αναπαραγωγή βίντεο, ραδιοναυσιπλοΐα, ραδιοεκπομπή, προβολή βίντεο), κανένα από τα οποία δεν προσδίδει σε αυτή τον ουσιώδη χαρακτήρα της, με βάση τον σχεδιασμό και τις αρχές λειτουργίας του.
                  Κατά συνέπεια, η συσκευή, κατ’ εφαρμογή του γενικού κανόνα 3 στοιχείο γ), πρέπει να καταταχθεί στον κωδικό ΣΟ 8528 59 40 ως άλλες, έγχρωμες οθόνες απεικόνισης με οθόνη τεχνολογίας υγρών κρυστάλλων (LCD).